***Антитеррорлық қауіпсіздікті қамтамасыз ету туралы типтік нұсқау***

***Антитеррорлық қауіпсіздікті қамтамасыз ету туралы типтік нұсқау***

Адамдардың көп жиналатын нысандардың жетекшілері мен қызметкерлері міндетті:

**1. Жарылғыш құрылғыға ұқсас күдік тудыратын затты көрген жағдайда.**

- жетекшінің нұсқаулығымен немесе өз бетінше **«102»** - ІІБ кезекшісіне (полиция), **«112»** - құтқару қызметіне қоңырау шалып, нысанның атауын, оның мекен-жайын, заттың табылған уақытын көрсетіңіз;

- құқық қорғау органдары, апаттық құтқару қызметі келгенше қызметкерлер мен келушілерді хабарлау және эвакуациялау шараларын жүргізу, күдікті зат табылған жерді қоршап, бөгет орнатыңыз;

Күдік тудыратын затты ұстауға, өз бетінше ашуға, жылжытуға, оны бір нәрсемен жабуға және де осы маңайда радио, ұялы байланыс құралдарымен пайдалануға **тыйым салынады;**

**Есте сақтаңыз! Заттың сырты нақты қажеттілігін жасыруы мүмкін. Жарылғыш заттар үшін сыртқы  камуфляж ретінде кез келген тұрмыстық заттар қолданылады: сөмкелер, пакеттер, қорапшалар, ойыншықтар және т.б.**

- материалдық құндылықтар мен құжаттар сақталатын бөлмелерді жабу, қажет жағдайда оларды эвакуациялау шараларын жүргізіңіз

- құқық қорғау органдары, апаттық құтқару қызметінің өкілдері келісімен оларды жағдаймен хабардар ету, күдікті заттың табылу орнына қол жеткізуге мүмкіндік жасау, әрі қарай олардың нұсқаулығы бойынша әрекет етіңіз;

- нысан жұмысын әрі қарай жандандыру мүмкіндігі жайлы ақпарат алғаннан кейін  өз қызметтік міндеттеріңізді орындауды жалғастырыңыз;

**2. Нысанға жарылғыш зат  қойылу қаупі туралы  телефон арқылы ақпарат алғаннан кезде:**

- сіздің телефоныңыз қоңырау шалған нөмірді анықтай алатын болса,  анықталған нөмірді дәптерге жазып алыңыз;

- автожауап беру функциясы болса, оны іске қосып, әңгіме барысын түгелдей жазып алуға тырысыңыз;

- егер аталған функциялар болмаса, әңгімені сөзбе-сөз есте сақтауға тырысыңыз, мүмкіндігінше оның мазмұнын қағаз бетіне жазып алыңыз;

- әңгімелесу барысында қоңырау шалып жатқан адамның жынысын, жасын, сөйлеу ерекшеліктерін (дауысы, сөйлеу ырғағы, сөйлеу қарқыны, сөйлеу қалпы) анықтап  алыңыз;

-  әрбір дыбыстарды белгілеңіз (шу, дыбыстар, дауыстар);

- қоңыраудың сипатын ескеріңіз (қалалық немесе қаларалық);

- әңгіменің басталған нақты уақытын және сөйлеу ұзақтығын міндетті түрде белгілеп алыңыз;

- жетекшінің нұсқауымен  немесе өзіңіз ІІБ кезекшісіне (полиция) **«102»**, құтқару қызметіне - **«112»**  нөміріне қоңырау шалып, нысанның атауын, мекен-жайын, табылған  заттың  уақытын хабарлаңыз;

- құқық қорғау органдары өкілдері, төтенше құтқару қызметі келгенге дейін эвакуациялау мақсатында нысан қызметкерлері мен  ондағы адамдарды хабардар ету шараларын жүргізіңіз;

- материалдық құндылықтар мен құжаттар сақталатын бөлмелерді жабыңыз, қажет жағдайларда оларды эвакуациялау шараларын жүргізіңіз;

- құқық қорғау органдары өкілдері, апаттық құтқару қызметкерлері келген бойда, оларды болған жағдаймен хабардар етіңіз, күдік тудыратын затқа қол жеткізу мүмкіндік шараларын жүргізуге қамтамасыз етіңіз, әрі қарай олардың  нұсқаулары бойынша әрекет жасаңыз;

- әрі қарай жұмысты жандандыру туралы ақпарат алғаннан кейін, өз қызметтік міндеттеріңізді орындауды жалғастырыңыз

**Қазіргі кезде бопсалау, адамдарды кепілдікке алу бойынша, жарылғыш құрылғыларды қою туралы  мәліметтерді хабарлау үшін телефон жиі қолданылатынын ескере отыра, осы ақпараттардың бірде – бірін назардан тыс қалдырмаңыз!**

Мүмкіндігінше, мекеме телефондарын ресми анықтағышта көрсетілген телефон номірлерін автоматты түрде  анықтайтын және жазып алатын  құрылғылармен қамтамасыз етіңіз.

**3. Қауіптің жазбаша түрде келіп түсуі кезінде**

Мекемеге қауіп жазбаша түрде пошта арқылы да, аты-жөні көрсетілмеген түрлі материалдарды (қысқаша хат, жазба, дискідегі ақпарат және т.б.) табу нәтижесінде түсуі мүмкін.

Қауіп төндіретін материалдарды алғаннан кейін құжат мазмұнымен танысқан адамдар ортасын шектеу, сондай-ақ ол мәліметтің сақталуымен  құқық қорғау органдарына дер кезінде тапсырылуы бойынша шаралар жүргізіңіз.

**Осы мақсатта:**

- алынған материалмен барынша абай болыңыз, мүмкіндігінше оны таза, тығыз  жабылатын полиэтиленді пакетке орап, қатты папкаға салыңыз;

- құжатта өз саусағыңыздың іздерін қалдырмауға тырысыңыз;

-  егер құжат конвертте келіп түссе, оны тек сол немесе оң жақ жиегінен қайшымен қиып абайлап ашыңыз;

- барлық түскен материалдарды: құжатты мәтінімен, кез келген салынған жазбаларды, конверт және орамаларды сақтаңыз;

- келіп түскен заттарды тігуге, желімдеуге, оларға тіркеу мөртабандарын басуға, жазбалар жазуға, сызуға немесе мәтінде кейбір жерлерді белгілеуге, қарар мен нұсқау жазуға болмайды, сондай-ақ оларды бүктеуге, умаждауға тыйым салынады.

**4. Нысанға террорлық  әрекет жасалған кезде**

**4.1 Жарылғыш құрылғылардың жарылғаны кезінде:**

-болған жағдайды  құқық қорғау органдарына, ТЖМ құрылымдық бөлімшелеріне, аудан әкімшілігіне дереу хабарлаңыз  және жедел жәрдем қызметкерлерін  шақырыңыз;

-адамдарды құтқару, оларды қауіпті аймақтан шектеу, жапа шеккендерге көмек көрсету және оларды емдеу мекемелеріне жіберу бойынша шаралар жүргізіңіз;

-оқиға болған жерге бөгде адамдарды жібермеңіз:

-адамдардың өмірі мен денсаулығына қауіп тудыратын заттар табылған жағдайда қауіпті аймаққа бөгде адамдар мен көліктерді жібермеу, адамдардың жарақаттануын  болдырмау мақсатында қауіпті аймақты алшақтан қоршау шараларын жүргізіңіз;

-құқық қорғау органдары өкілдерінің, апатты-құтқару қызметін туындаған жағдаймен хабардар етіңіз, оқиға болған жерге  қол жеткізу мүмкіндігін қамтамасыз етіңіз, әрі қарай олардың нұсқауы бойынша  әрекет жасаңыз;

**4.2. Адамдарды кепілдікке алған жағдайда:**

**-**құқық қорғау органдарына болған жағдайды шұғыл түрде хабарлаңыз;

-адамдарды қауіпті аймақтан шығару, қажетті жағдайда зардап шеккендерге және оларды емдеу мекемелеріне  жіберу қажеттілігі туындаған кезде көмек шараларын жүргізіңіз;

-лаңкестермен өздігіңізбен келіссөз жасамаңыз;

-құқық қорғау органдарының қызметкерлері, құтқару қызметі, медициналық көмек көрсету автомашиналарының  нысанға кедергісіз кіру шараларын жасаңыз;

-құқық қорғау органдарының қызметкерлері келуімен қажетті маңызды ақпараттар алуына  көмек көрсетіңіз;

- қажет болған жағдайда адамдардың өмірі мен денсаулығына қауіп төндірмейтін қылмыскерлердің талаптарын орындаңыз, қылмыскерлерге қарсылық көрсетпеңіз, өзіңіздің және басқалардың өмірімен тәуекел етпеңіз;

-қылмыскерлердің қару-жарақ қолдануына итермелейтін  және адамдардың  өліміне әкеп соғатын іс – әрекеттерге жол бермеңіз.

**4.2.1. Егер де өзіңіз кепілге алынсаңыз:**

-кепілге алынған сәттен бастап өз әрекетіңізді бақылауға алыңыз және бостандыққа шығу жолдарын  қарастырыңыз;

-өз сезімдеріңізді басқару өте маңызды, өйткені ол құтқарылу мүмкіндіктеріңізді арттырады;

-қылмыскерлердің талаптарын орындаңыз, оларға қарсылық танытпаңыз, өзіңіздің және басқалардың өмірімен тәуекел етпеңіз, абыржып, күйгелектікке түспеңіз;

- қару қолданып шабуыл жасауға итермелейтін іс-әрекет жасамаңыз;

- егер сіз жарақаттанып қалсаңыз, айналаңыздан көмек сұраңыз немесе өзіңіз қаныңызды  тоқтатып, дәкемен таныңыз;

- қасыңыздағыларға және көмекке зәру адамдарға көмек көрсетіңіз;

- атыс болған жағдайда, жерге жата қалыңыз да, жан-жағыңызды бағдарлаңыз, жақын маңайдағы паналайтын жерді тауып, бойыңызды тіктемей, соған жетіңіз. Мекемелер, ескерткіштер, бетонды бағаналар, бордюрлердің шығыңқы жерлері, арықтар т.б. пана бола алады;

- балаларды құтқару шараларын жасаңыз, қажетті жағдайда өз денеңізбен жабыңыз;

-сонымен қатар, қылмыскерлердің іс-әрекеттерін бақылаңыз, олардың өзара сөйлескен сөздерін мұқият тыңдаңыз, бөлінген рөлдерін есіңізде сақтаңыз;

- кепілге алынғандардың және қылмыскерлердің орналасқан жері анықталған жағдайда, арнайы жасақ  қызметкерлері ғимараттағы әңгімелерді тыңдауға арналған, қолда бар техникалық құралдарды пайдалануға тырысады.  Осыны есте сақтаңыз және қылмыскерлер немесе басқа да кепілге алынғандармен сөйлеу үстінде штурм дайындауға қолдануға болатын ақпаратты беруге тырысыңыз. Әсіресе, кепілге алынғанды қылмыскерден айыра білуге, қылмыскерлердің қаруланғаны туралы, олардың саны, ғимараттың ішкі орналасуы, моральдық жағдайлары мен ниеттерін анықтауға болатын  көзге түсетін белгілер туралы мәліметтер маңызды.

**4.2.2. Арнайы жасақ қызметкерлерінің кепілге алынғандарды босату операциясын жүргізу кезінде келесі талаптарды мінсіз сақтаңыз:**

- есік пен терезеге тура емес, алшақтау жерге еденге бетіңізді басып жатыңыз, басыңызды қолыңызбен жабыңыз және қозғалмаңыз;

- штурм кезінде қылмыскерлер кепілге алғандардың арасына жасырынуға тырысады, сондықтан штурм кезінде қылмыскердің қаруын қолыңызға алмаңыз;

- еш уақытта арнайы жасақ қызметкерлеріне қарсы жүгірмеңіз және олардан қашпаңыз, олар сізді қылмыскер деп қалуы мүмкін;

- мүмкін болса, террористтерден және терезе мен есік маңынан аулақ болыңыз;

- егер қылмыскерлер өздерімен бірге кепілге алғандарды ала шыққан болса, полиция қызметкерлері бәріне  бірдей қолын басына қойып шығуды бұйырады. Бұған қарсылық білдірмеңіз және де өрескел қимыл жасауға тырыспаңыз. Қылмыскерлерді анықтау өтпейінше, сақтық шараларын қолданыңыз.

**4.2.3. Эвакуациялау  туралы ақпарат алған кезде:**

- құқық қорғау органдары қызметкерлерінен эвакуацияның басталғаны туралы хабарлама алған соң, тыныштық сақтап, асықпай, абыржымай, олардың нұсқауларын ұйымдасқан түрде орындау қажет;

- егер эвакуациялау туралы хабарлама оқу орнында (жұмыс орнында) болған кезде түссе:

* тез арада оқу-құралдарыңызды, құжаттарыңызды, ақша мен  құнды заттарыңызды сөмкеге салып, киініңіз;
* абдырап қалған құрбыластарыңызға (әріптестеріңізге) көмектесіңіз;
* оқытушылармен (әкімшілік өкілдерімен) бірге ұйымдасқан түрде көшеге шығыңыз;
* ғимараттан аулақ жүріңіз;
* жан-жаққа шашырамай,  үлкендердің (жауапты адамдардың) рұқсатынсыз ешқайда кетпеңіз, әр уақытта көз алдында жүріңіз, өз сыныбыңызбен (оқу топтары, қызметкерлермен) бірге болыңыз, ұжымның бір мүшесінің болмауы, көпшіліктің абыржуы мен күйгелектікке түсіруі мүмкін;
* оқушыларды (студенттер, қызметкерлер) бар-жоқ екенін анықтау мақсатында түгендеу жүргізу керек;
* эвакуациялау туралы хабарлама алған кезде ғимаратта қалып қойғандар болса, бұл туралы полиция қызметкерлері мен мекеме әкімшілігіне міндетті түрде хабардар етіңіз;
* басқа да нұсқауларды күтіңіз;

**5. Басқа да төтенше жағдай туындаған кезде**

- төтенше жағдай болған жағдайда басшылықты немесе жауапты тұлғаны хабардар етіңіз, олардың нұсқауымен немесе өзіңіз **«101»** немесе **«112»** бірыңғай құтқару қызметіне  нысан атауы және мекен-жайын хабарлаңыз;

- қажетті жағдайда эвакуациялау жоспарына сәйкес нысаннан адамдарды шығару  шараларын жасаңыз.